**MANIFESTUL DE LA GRENOBLE**

**„Republica Moldova – parte integrantă a Uniunii Europene”**

Cu ocazia Primului Forum al Cooperării Descentralizate Franța – Republica Moldova, organizat în zilele de 19 și 20 septembrie 2024, la Grenoble, Republica Franceză, a fost elaborat și prezentat **Manifestul de la Grenoble „Republica Moldova – parte integrantă a Uniunii Europene”.**

La baza Manifestului sunt: cerințele și necesitățile cetățenilor Republicii Moldova manifestate prin primarii organizați în cadrul Congresului Autorităților Locale din Republica Moldova – CALM,

susținerea obiectivă pe care o manifestă public Asociația Comunelor din România în ceea ce privește acțiunile comune ale acestor organizații în Consiliul Autorităților Locale din România și Republica Moldova,

aspirațiile europene, culturale, civilizaționale și faptul că majoritatea cetățenilor Republicii Moldova sunt deja cetățeni europeni prin faptul că sunt și cetățeni ai țăriilor membre UE,

dezvoltarea relațiilor R.Moldova cu Franța în domeniul consolidării democrației locale, dezvoltării locale și prin amplificarea cooperării descentralizate pe domeniul educației, tineret, cultură, mediu, economie și înfrățirilor dintre autoritățile locale,

ținând cont de faptul că și autoritățile locale și regionale din cadrul AFCCRE sunt susținătoare ale unui parcurs cât mai urgent cu putință favorabil integrării Republicii Moldova în Uniunea Europeană,

dar și ținând cont de contextul regional de securitate și susținerea din partea majorității covărșitoare din partea colectivitățlor locale de a face parte din familia europeană.

Reieșind din cele expuse, în MANIFEST se propune:

Art. 1. – Susținem ca cetățenii Republicii Moldova, mulți care deja lucrează în interesul Uniunii Europene, să devină cetățeni europeni, cu teritoriul lor, parte a Uniunii Europene.

Art. 2. – Solicităm instituțiilor europene, dar și statelor membre, ca să depună toate diligențele în vederea alipirii Republicii Moldova la Uniunea Europeană, acordarea asistenței depline în procesul de negocieri de aderare

Art. 3 Deschiderea accesului direct al autorităților locale la noi programe de finanțare, creșterea asistenței financiare pe programele trasnfrontaliere de care deja R. Moldova beneficiază, dar și asigurarea continuității și extinderea programelor de finanțare cum sunt EU4Moldova: Regiuni cheie, EU4Culture, etc, de care beneficiază, în special, colectivitățile locale.

Art. 4. – Până la materializarea dezideratului ca Republica Moldova să devină parte a Uniunii Europene, solicităm Comitetului European al Regiunilor să deschidă căile pentru ca reprezentanții autorităților Locale din Republica Moldova să devină membri asociați ai acestui for al autorităților locale și regionale din Uniunea Europeană.

Art. 5. – Prezentul manifest va fi înaintat:

1. Comitetului European al Regiunilor:
2. Consiliul Comunelor și Regiunilor din Europa;
3. Consiliului Europei – Congresului Puterilor Locale și Regionale;
4. Ambasadei Republicii Moldova în Republica Franceză;
5. Ambasadei Republicii Franceze în Republica Moldova;
6. Ambasada României în Republica Franceză;
7. Reprezentanței Permanente a României la Uniunea Europeană;
8. Reprezentanței Permanente a Republicii Franceze la Uniunea Europeană;
9. Parlamentului European;
10. Parlamentului Republicii Franceze;
11. Parlamentului României;
12. Parlamentului Republicii Moldova;
13. Guvernului Republicii Franceze;
14. Guvernului României;
15. Guvernului Republicii Moldova.